KIRJALLINEN KYSYMYS P-0653/03 esittäjä(t): Miquel Mayol i Raynal (Verts/ALE) komissiolle. Lausunto Espanjan kansallisten vesivarojen hallintasuunnitelmasta ja komission rooli.



Virallinen lehti nro 242 E , 09/10/2003 s. 0159 - 0160



KIRJALLINEN KYSYMYS P-0653/03 esittäjä(t): Miquel Mayol i Raynal (Verts/ALE) komissiolle (27. helmikuuta 2003) Aihe: Lausunto Espanjan kansallisten vesivarojen hallintasuunnitelmasta ja komission rooli Komissio tutkii parhaillaan Espanjan kansallisten vesivarojen hallintasuunnitelmaa ja erityisesti suurhanketta, jonka mukaan juoksutettaisiin 105 000 kuutiometriä vettä Ebro-joesta muihin jokilaaksoihin. Juoksutuksista suurin osa suunnataan Murcian itsehallintoalueen jokilaaksoon. Murcian aluehallitus toimii yhdessä Espanjan keskushallituksen kanssa aktiivisesti sen puolesta, että komissio hyväksyisi juoksutukset ja osallistuisi hankkeen yhteisrahoitukseen. Murcian aluehallitus on nimittänyt edustajakseen Brysseliin Amalio Garridon, joka on Murcian itsehallintoalueen kestävän kehityksen politiikkaa hoitava valtuutettu. Cartagenan teknillinen korkeakoulu (Universidad Politécnica de Cartagena, Murcia) antoi vastikään lausunnon A Technical Review of the Spanish National Hydrological Plan (Ebro River Out-of-basin Diversion), joka on päivätty 7. tammikuuta 2003. Komissio tutkii parhaillaan lausuntoa. Lausunnon laatineiden asiantuntijoiden mukaan Euroopan unioni pyysi Alexander J. Hornea ja John Dracupia muodostamaan kuuden asiantuntijan työryhmän, jonka tehtävänä olisi tiedotteen tekeminen Amalio Garridon käyttöön. Amalio Garrido toimisi myös yhteyshenkilönä. Tämä onkin aiheena seuraavaan kysymykseeni. 1. Onko komissio tai joku sen edustaja ollut mukana, kun on päätetty laatia kyseinen lausunto ja valittu asiantuntijat? Onko komissio tai joku sen edustaja ollut mukana laatimassa lausuntoa tai osallistunut muulla tavoin? 2. Jos on, niin mihin komissio tai sen edustajat ovat osallistuneet? Mikä on ollut osallistumisen tarkoitus? 3. Mikä on ollut komission tai sen edustajien, Murcian itsehallintoalueen kestävän kehityksen politiikan valtuutetun ja Cartagenan teknillisen korkeakoulun välinen suhde tiedotetta laadittaessa? Margot Wallströmin komission puolesta antamayhteinen vastauskirjallisiin kysymyksiin P-0638/03, P-0653/03 ja P-0689/03 (24. maaliskuuta 2003) Päinvastoin kuin lausunnossa mahdollisesti väitetään, komissio ei ole pyytänyt työryhmän muodostamista eikä lausunnon laatimista. Espanjan vesivarojen hallintasuunnitelmasta ja erityisesti Ebrojoen vesivarojen ehdotetusta siirtämisestä on olemassa useita keskenään ristiriitaisia lausuntoja ja mielipiteitä, väitteitä ja vastaväitteitä. Asiaa koskeva asiakirja-aineisto on valtava. Komissio on yhteydenotoissaan Espanjan viranomaisiin ja muihin tahoihin ottanut esiin mahdollisuuden tehdä riippumaton arviointi, jotta ristiriitaisia näkemyksiä voitaisiin edes joiltakin osin yrittää sovittaa yhteen. Kun otetaan huomioon Yhdysvalloissa saatu kokemus jokialtaiden välisistä vesivarojen siirroista ja vastaavuudet Kaakkois-Espanjan ja Yhdysvaltojen länsiosien välillä, ajateltiin, että amerikkalaiset asiantuntijat voisivat antaa arvokasta tietoa joistakin Ebrojoen vesivarojen ehdotettuun siirtoon liittyvistä keskeisistä kysymyksistä. Komissio antoi tunnettujen amerikkalaisten asiantuntijoiden nimet, mutta se ei osallistunut päätöksentekoon asiantuntijaryhmän perustamisesta tai asiantuntijoiden valinnasta. Komissio ei ole ollut suoraan yhteydessä asiantuntijoihin eikä osallistunut heidän tutkimuksiinsa, vaikkakin sille tiedotettiin töiden edistymisestä säännöllisesti. Komissio kehotti antamaan asiantuntijoiden käyttöön Ebrojoen vesivarojen siirtoa koskevan laajan asiakirja-aineiston, virallisten asiakirjojen ohella myös kansalaisjärjestöjen, tutkijoiden ja muiden ehdotetusta siirrosta epäilyjä esittäneiden tahojen raportteja. Komissio kehotti myös tekemään tutkimusraportista julkisen ja asettamaan sen yleisesti saataville. Amalio Garrido Murcian alueelta tuki erittäin voimakkaasti ajatusta riippumattomasta tutkimuksesta. Garridolla on ilmeisesti palkaton asema Murcian aluehallituksen kestävän kehityksen valtuutettuna. Hän edustaa myös kunnallisen juomaveden jakeluyhtiötä Murcian alueella. Edellä esitetyt tiedot toimitettiin Amalio Garridolle. Cartagenan yliopisto Murciassa toimi tutkimuksen teettämisen isäntäorganisaationa.